L 28/230
RO
Jurnalul Oficial al Uniunii Europene
31.1.2023
Articolul 12 Transmiterea datelor Atunci când, în temeiul articolelor 33 și 34 din Regulamentul (CE) nr.
1224/2009, statele membre transmit Comisiei date privind debarcările de stocuri capturate, acestea utilizează codurile stocurilor prevăzute în anexa IV.
CAPITOLUL IV Strâmtoarea Siciliei
Articolul 13 Stocurile demersale (1) Prezentul articol se aplică tuturor activităților desfășurate de navele de pescuit ale Uniunii și altor activități de pescuit ale Uniunii de capturare de merluciu (Merluccius merluccius) și caridă-roz-de-adâncime (Parapenaeus longirostris) în Strâmtoarea Siciliei.
(2)
Nivelul maxim al capturilor de caridă-roz-de-adâncime nu depășește nivelurile stabilite în anexa V.
(3) Efortul de pescuit maxim admisibil pentru merluciu și capacitatea maximă a flotei exprimată în număr de nave, kW și tonaj brut pentru traulerele de fund autorizate să pescuiască stocuri demersale în sfera de aplicare a prezentului articol sunt stabilite în anexa V. (4) Statele membre gestionează efortul de pescuit maxim admisibil în conformitate cu articolele 26-35 din Regulamentul (CE) nr.
1224/2009.
Articolul 14 Creveți de adâncime (1) Prezentul articol se aplică tuturor activităților desfășurate de navele de pescuit ale Uniunii și altor activități de pescuit ale Uniunii de capturare a crevetei roșii gigant (Aristaeomorpha foliacea) și a crevetelui roșu (Aristeus antennatus) în Strâmtoarea Siciliei.
(2) Capacitatea maximă a flotei traulerelor de fund autorizate să pescuiască stocuri demersale, exprimată în număr de nave, kW și tonaj brut, este stabilită în anexa V. (3)
Nivelul maxim al capturilor nu depășește nivelurile stabilite în anexa V.
Articolul 15 Transmiterea datelor Atunci când, în temeiul articolelor 33 și 34 din Regulamentul (CE) nr.
1224/2009, statele membre transmit Comisiei date privind debarcările de stocuri capturate, acestea utilizează codurile stocurilor prevăzute în anexa V.